# Udbudsrunde i forbindelse med indkøb af kortlægning af olie- og gasfyr samt potentialet for rentable energiforbedringer i kommunale og regionale bygninger

|  |
| --- |
| Kontor/afdeling  Center for energieffektivisering  Dato  14. juni 2021  **J nr.** 2021-2326  ANBN |

# FORMÅL

Energistyrelsen (herefter ordregiver) skal have udført en opgave omkring kortlægning af olie- og gasfyr, vurdering af energirenoveringsraten samt potentialet for rentable energiforbedringer i kommunale og regionale bygninger.

Ordregiver inviterer derfor interesserede virksomheder til at afgive tilbud på løsning af denne opgave.

# OPGAVENS OMFANG

Opgaven er nærmere beskrevet i vedlagte opgavebeskrivelse, jf. bilag 1.

# PERSONDATA

Ordregiver behandler personoplysninger i forbindelse med indhentelse af tilbud, typisk kontaktoplysninger for en eller flere medarbejdere hos tilbudsgiver. Databeskyttelsesforordningen giver rettigheder til de registrerede, og ordregivers behandling af personoplysninger er beskrevet i privatlivspolitikken på [www.ens.dk](http://www.ens.dk).

# PROCEDURE FOR UDBUD

Udbudsrunden og annonceringen gennemføres i henhold til udbudslovens afsnit V, der omfatter offentlige indkøb under tærskelværdierne uden klar grænseoverskridende interesse.

Der er tilrettelagt nedenstående proces for afgivelse af tilbud.

## Udbudsmateriale

Udbudsmaterialet offentliggøres på [www.udbud.dk](http://www.udbud.dk)

Materialet, der danner grundlag for afgivelse af tilbud, består af følgende:

* Opfordringsbrev (dette dokument)
* Ordregivers opgavebeskrivelse
* Ordregivers kontraktudkast

## Afgivelse af tilbud

Tilbudsgiver skal udarbejde ét skriftligt tilbud i PDF-format. Der kan kun afgives ét tilbud pr. tilbudsgiver.

Tilbud skal være modtaget senest den 28. juni kl 10.00. Tilbud modtaget efter dette tidspunkt vil ikke komme i betragtning.

Tilbud skal sendes pr. e-mail til Allan Bertelsen, [anbn@ens.dk](mailto:anbn@ens.dk), Energistyrelsen.

Tilbud må max. fylde 20 sider ekskl. tidsplan og CV’er, men inkl. referencer.

Tilbuddet skal som minimum indeholde følgende:

* Tilbudsgivers kontaktoplysninger.
* Tilbud med beskrivelse af opgavens løsning, herunder metode.
* Tidsplan for opgaven.
* En samlet pris for hele projektets forløb.
* En beskrivelse af relevante kvalifikationer hos konsulenterne inkl. CV’er i relation til opgaven og referencer til tidligere relevante opgaveløsninger.

Tilbudsmaterialet og det materiale, der udarbejdes som en del af opgaveløsningen, skal være på dansk.

Tilbudsgiver skal vedstå sit tilbud i 2 måneder regnet fra tilbudsfristen.

Tilbudsgivers omkostninger forbundet med at afgive tilbuddet er ordregiver uvedkommende, herunder også hvis ordregiver måtte beslutte at aflyse tilbudsindhentningen uden tildeling af kontrakt.

## Forhandling

Ordregiver forbeholder sig retten til at forhandle på baggrund af de modtagne tilbud.

## Tildeling

Tilbuddet skal indeholde beskrivelser i forhold til nedenstående kriterier for tildeling, og det er de punkter, som tilbuddene efterfølgende vil blive vurderet på baggrund af.

* Opgaveløsning/tilgang/metode: Tilbudsgiver skal beskrive, hvordan de vil gribe opgaven an, samt beskrive en overordnet plan for projektets gennemførelse. Planen skal b.la. indeholde beskrivelse af, hvordan tilbudsgiver forventer at indsamle data og beregne energirenoveringsraten samt hvordan tilbudsgiver forventer at vurdere potentialet for rentable energiforbedringer i kommunale og regionale bygninger.
* Faglige kompetencer for det udførende team: Tilbudsgiver skal beskrive referencer samt sende CV’er indeholdende de relevante faglige kvalifikationer og erfaringer for deltagerne i det team, der skal stå for opgavens løsning. Der må maksimalt afleveres fire CV’er. Hvert CV må maksimalt udgøre én A4-side. Det tillægges positiv betydning, at det team, der skal løse opgaven, har gode referencer og erfaring med løsning af lignende opgaver.
* Pris: Opgaven har en udbudsramme på 900.000 kr. Tilbudsgiver skal give en fast pris på opgaveløsningen. Det tillægges positiv betydning, jo lavere den tilbudte pris er i forhold til den maksimale pris. En omkostningseffektiv løsning af opgaven vægtes således højt.

# TILBUDSEVALUERING

Efter tilbudsfristens udløb vil der blive foretaget en evaluering af indholdet af de modtagne tilbud, og på baggrund af de angivne kriterier ovenfor besluttes det, hvilken tilbudsgiver der skal have tildelt kontrakten.

Der vil være tale om en samlet vurdering af de ovenfor anførte kriterier:

Kriterierne vægtes således

• Opgaveløsning/tilgang/metode (vægtning 50 %);

• Faglige kompetencer for det udførende team (vægtning 30 %);

• Pris (vægtning 20 %).

I praksis vil vurderingen af tilbuddene ske ved, at de enkelte tilbud vurderes efter ovenstående tre kriterier, hvor de enkelte tilbud tildeles point på en skala fra 1 til 5, hvor 5 er bedst. De tildelte point multipliceres med vægt-faktoren, og de vægtede point lægges sammen. Det tilbud, der opnår flest point, vil få tilbudt at indgå kontrakt om opgaveløsningen.

Prisen evalueres baseret på den samlede pris.

Det billigste tilbud vil få tildelt 5 point. De øvrige tilbud får herefter tildelt point efter følgende formel:

Alle tilbudsgivere vil blive underrettet samtidigt og hurtigst muligt om, hvilken afgørelse der er truffet angående tildeling af opgaven. Ordregiver planlægger at indgå kontrakten i forlængelse af beslutning om tildelingen af opgaven.

## Kontraktindgåelse

Kontrakten indgås på baggrund af kontraktudkast i bilag 2.

Kontrakten fastlægger de forpligtelser og rettigheder, der vil være gældende mellem parterne i forbindelse med løsning af de opgaver, der er omfattet af denne tilbudsindhentning. Det bemærkes, at kontraktudkastets grundlæggende vilkår ikke kan ændres.

Tilbudsgivers standardvilkår vil ikke være en del af kontraktgrundlaget.

# SPØRGSMÅL

Eventuelle spørgsmål til materialet eller processen kan rettes pr. e-mail tilAllan Bertelsen på anbn@ens.dk senest den d. 21. juni 2021 kl. 15. Spørgsmål modtaget efter dette tidspunkt vil ikke blive besvaret.

Spørgsmål vil blive besvaret senest d. 24. juni pr. e-mail. Såvel spørgsmål som svar vil blive offentliggjort på udbudsportalen i anonymiseret form for at sikre, at alle tilbudsgivere har samme indsigt til brug for opgaveløsningen.

# KONTAKTOPLYSNINGER

Ordregiver er:

Energistyrelsen

Carsten Niebuhrs Gade 43

1577 København V

Kontaktperson: Allan Bertelsen, anbn@ens.dk.

# TIDSPLAN

Tilbudsindhentningen forventes gennemført i henhold til nedenstående tidsplan. Der gøres opmærksom på, at ordregiver forbeholder sig ret til at foretage ændringer. Større ændringer vil blive meddelt tilbudsgiverne.

|  |  |
| --- | --- |
| Udbud ud | 14.juni |
| Frist for spørgsmål | 21. juni |
| Besvarelse, spørgsmål | 24. juni |
| Frist tilbud | 28. juni kl. 10 |
| Valg af tilbud | 2. juli |
| Kontraktindgåelse | 7. juli |
| Opstartsmøde og godkendelse af procesplan med milepæle m.v. | 7. juli |
| Status på kortlægningen af olie- og gasfyr | 15. september |
| Status på kortlægning samt potentialevurdering | 15. oktober |
| Delkonklusion og foreløbigt udkast forelægges ENS til kommentering | 29. oktober |
| **Udkast til rapport og én-sides notat med hovedkonklusioner og resultater** | **15. november 2021** |
| Aflevering af endelig rapport | 30. november 2021 |

# BILAG

**Bilag 1:** Ordregivers opgavebeskrivelse

**Bilag 2:** Ordregivers kontraktudkast